Fanney Birna Jónsdóttir skrifar 1. júní 2014 00:03 " Við sjálfstæðismenn erum öllu von svo að hér ríkir stóísk gleði , “ segir Hildur Sverrisdóttir . „ Þetta er auðvitað alls ekki búið . En það var mjög gaman að fá að upplifa að vera allavega einu sinni inni í kvöld en þessi niðurstaða rímar ekki við skoðanakannanir í síðustu viku en við sjáum til . Þetta er vissulega jákvætt , “ segir Hildur Sverrisdóttir borgarfulltrúi Sjálfstæðisflokksins en hún er inni í borgarstjórn samkvæmt fyrstu tölum . Hildur skipar 5. sæti á lista sjálfstæðismanna en kannanir síðustu daga hafa spáð því að flokkurinn fái aðeins þrjá menn . Aukning um tvo eru því nokkur tíðindi . Aðspurð um hvort hún hafi trú á að staðan haldist með þessum hætti þorir Hildur lítið að segja . „ Mér eiginlega brá svo mikið að ég treysti mér ekki til þess að segja til um það . En já ég held það en ég vona ekki . “ Halldór Halldórsson oddviti tók í sama streng fyrr í kvöld í samtali við Vísi og vonaðist til að staðan myndi ekki breytast mikið . Hún er stödd í Valhöll þar sem hún segir troðfullt út úr dyrum og menn séu að búa sig undri næstu tölur . „ Við sjálfstæðismenn erum öllu von svo að hér ríkir stóísk gleði , “ segir Hildur að lokum .